CELEX: 32021Y0723(01)
Language: bg
Date: 2021-06-25 00:00:00
Title: Решение на Европейския банков орган EBA DC 397 от 25 юни 2021 г. за изменение на решение EBA DC 151 в потвърждение, че непоисканите кредитни оценки на някои АВКО имат същото качество като техните поискани кредитни оценки 2021/C 293/03

23.7.2021   
               
               
                  BG
               
               
                  Официален вестник на Европейския съюз
               
               
                  C 293/3
               
            
         РЕШЕНИЕ НА ЕВРОПЕЙСКИЯ БАНКОВ ОРГАН EBA DC 397
         от 25 юни 2021 г.
         за изменение на решение EBA DC 151 в потвърждение, че непоисканите кредитни оценки на някои АВКО имат същото качество като техните поискани кредитни оценки
         (2021/C 293/03)
         СЪВЕТЪТ НА НАДЗОРНИЦИТЕ,
         Като взе предвид Регламент (ЕС) № 1093/2010 на Европейския парламент и на Съвета от 24 ноември 2010 г. за създаване на Европейски надзорен орган (Европейски банков орган), за изменение на Решение № 716/2009/ЕО и за отмяна на Решение 2009/78/ЕО на Комисията (1),
         Като взе предвид член 138 от Регламент (ЕС) № 575/2013 на Европейския парламент и на Съвета (2),
         като има предвид, че:
         
                     (1)
                  
                  
                     Член 138 от Регламент (ЕС) № 575/2013 допуска използването на непоискани кредитни оценки на агенция за външна кредитна оценка („АВКО“) за определяне на рисковите тегла, присъждани на активи и задбалансови позиции за целите на изчисляването на капиталовите изисквания, при потвърждение от страна на ЕБО, че непоисканите кредитни оценки на АВКО имат същото качество като поисканите кредитни оценки на същата АВКО. В съответствие със същия член ЕБО следва да отказва или отменя това потвърждение, особено ако АВКО е използвала непоискана кредитна оценка, за да упражни натиск върху оценявания субект, с цел той да поръча кредитна оценка или други услуги. В резултат на това на 22 юли 2016 г. беше публикувано Решение EBA DC 151 в потвърждение, че непоисканите кредитни оценки на някои АВКО имат същото качество като техните поискани кредитни оценки (3). Освен това Решение EBA DC 151 беше изменено, за да отрази оценката, посочена в член 138 от Регламент (ЕС) № 575/2013, и по отношение на АВКО, които са регистрирани или сертифицирани, и по отношение на АВКО, която е започнала да предлага непоискани кредитни оценки след публикуването на Решение EBA DC 151, както и за да се заличат препратките към орган, престанал да отговаря на условията за АВКО след публикуването на Решение EBA DC 151. В резултат на това на 28 юли 2017 г. беше публикувано Решение EBA DC 195, изменящо Решението на ЕБО, в потвърждение, че непоисканите кредитни оценки на някои АВКО имат същото качество като техните поискани кредитни оценки (4).
                  
               
                     (2)
                  
                  
                     След публикуването на Решение EBA DC 195 са регистрирани нови АВКО, по отношение на които също е необходимо да се извърши оценката, посочена в член 138 от Регламент (ЕС) № 575/2013. Освен това след публикуването на EBA DC 195 регистрацията на три АВКО като Агенция за кредитен рейтинг (АКР) беше оттеглена, тъй като те вече не удовлетворяват изискванията на определението за АВКО в член 4, параграф 1, точка 98 от Регламент (ЕС) № 575/2013. В резултат на описаните промени е необходимо да се извърши оценката, посочена в член 138 от Регламент (ЕС) № 575/2013 и по отношение на новите регистрирани АВКО, както и да се заличат препратките към органите, престанали да отговарят на условията за АВКО след публикуването на Решение EBA DC 195.
                  
               
                     (3)
                  
                  
                     Съответните АВКО са уведомени за намерението на ЕБО да приеме настоящото решение и да им бъде дадена възможност да изразят мнение по него.
                  
               
                     (4)
                  
                  
                     Решение EBA DC 151 следва да бъде изменено съобразно с това.
                  
               РЕШИ:
         
            Член 1
            Приложението към Решение EBA DC 151 се заменя с текста, съдържащ се в приложението към настоящото решение.
         
         
            Член 2
            Настоящото решение влиза в сила на двадесетия ден след публикуването му в Официален вестник на Европейския съюз.
         
         
            Съставено в Париж на 25 юни 2021 г.
            
               
                  За Съвета на надзорниците
               
               José Manuel CAMPA
               
                  Председател
               
            
         
         
            (1)  ОВ L 331, 15.12.2010 г., стр. 12.
         
            (2)  Регламент (ЕС) № 575/2013 на Европейския парламент и на Съвета от 26 юни 2013 г. относно пруденциалните изисквания за кредитните институции и инвестиционните посредници и за изменение на Регламент (ЕС) № 648/2012 (ОВ L 176, 27.6.2013 г., стр. 1).
         
            (3)  ОВ C 266, 22.7.2016 г., стр. 4.
         
            (4)  ОВ C 244, 28.7.2017 г., стр. 3.
      
      
         
            ПРИЛОЖЕНИЕ
            Агенции за външна кредитна оценка (АВКО), за които ЕБО е потвърдил, че непоисканите им кредитни оценки имат същото качество като техните поискани кредитни оценки за целите на член 138 от Регламент (ЕС) № 575/2013
            
                        ARC Ratings S.A.
                     
                  
                        Axesor Risk Management S.L.
                     
                  
                        Banque de France
                     
                  
                        BCRA – Credit Rating Agency AD
                     
                  
                        Capital Intelligence Ratings Ltd
                     
                  
                        Cerved Rating Agency S.p.A.
                     
                  
                        Creditreform Rating AG
                     
                  
                        CRIF Ratings S.r.l.
                     
                  
                        DBRS Rating GmbH
                     
                  
                        Egan-Jones Ratings Co.
                     
                  
                        EuroRating Sp. z o.o.
                     
                  
                        Fitch Ratings Ireland Limited
                     
                  
                        GBB-Rating Gesellschaft fuer Bonitaets-beurteilung GmbH
                     
                  
                        HR Ratings de México, S.A. de C.V.
                     
                  
                        ICAP S.A.
                     
                  
                        INBONIS S.A.
                     
                  
                        Japan Credit Rating Agency Ltd
                     
                  
                        Kroll Bond Rating Agency Europe Limited
                     
                  
                        modeFinance S.r.l.
                     
                  
                        Moody’s Investors Service
                     
                  
                        QIVALIO SAS (по-рано Spread Research)
                     
                  
                        Rating-Agentur Expert RA GmbH
                     
                  
                        Scope Ratings GmbH
                     
                  
                        Scope Hamburg GmbH
                     
                  
                        S&P Global Ratings Europe Limited